Evari EhitusEvari Ehitus
**Evari Ehitus** on Eesti ettevõte, mis on spetsialiseerinud lamekatuse ehitusele, hüdroisolatsioonile ja katuse remondile.

Evari Ehitus on Eesti Ehitusettevõtjate Liidu, Eesti Katuse- ja Fassaadimeistrite Liidu, Eesti Kaubandus-Tööstuskoja liige.

Evari Ehitus on Lõuna-Eesti juhtiv lamekatuste ehitaja.

Evari Ehitus peakontor asub Tartumaal.

Evari Ehitus asutati aastal 1991.

Pakutavad teenused
------------------

Evari Ehitus pakub: 

* katusetöid
* lamekatusetöid
* katuse soojustamist
* lamekatuse profiilipleki paigaldustöid
* lamekatuse vihmaveesüsteemide ehitustöid
* katusepollarite ja julgestustrosside paigaldustöid
* katuse remondi- ja renoveerimistöid
* katuse ülevaatus- ja hooldustöid
* hüdroisolatsioonitöid
* vundamendi soojustustöid
* eksperthinnangut, järelevalvet ja projekteerimist
* marmoroci fassaadikattetöid

Märkimisväärsed tööd
--------------------

### Teaduskeskuse AHHAA katus

Evari katusEvari ehitatud katus teaduskeskuse Ahhaa hoonel
Teaduskeskus AHHAA Tartus ehitati aastatel 2008–2010.

AHHAA keskuse katus valiti novembris 2011 Iirimaal Dublinis toimunud 59. IFD aastakongressil metallkatuste kategoorias maailma kõige paremini ehitatud katuseks aastatel 2010-2011.

AHHAA keskuse hoone nimetati 2011. aastal ka Tartu aasta parimaks ehitiseks 2010 uusehitiste rühmas muude hoonete kategoorias.

Hoone koosneb kolmest läbi mitme korruse kõrguvast ekspositsioonisaalist, millest igaühel on oma ruumimõju (kuppel, poolkuppel, kast).

Katuse kohal on hoone mahust välja tõstetud sfääriline planetaarium.

Hoone karkass on monoliitsest raudbetoonist, kuppel ja poolkuppel liimpuidust katusekaartega.

Hoonel on valge kiltkivi puistega bituumenrullmaterjalist lamekatus, kuplid ja poolkuplid on kaetud metallkattega.

Teaduskeskus koos kõrvalkrundil asuvate parkimismaja-, tornelamu-, ning ärimahtudega moodustab ühtse linnaehitusliku ansambli, mis on kooskõlas lähiümbruse hoonetega.

Krundil varem paiknenud tehnikamälestise – E.M. Uswansky & Pojad nahavabriku tööstushoone asukoht on markeeritud lammutustööde käigus saadud punastest tellistest müüri fragmendiga.

### Eedeni keskuse katus

Evari ehitatud katusEvari ehitatud katus Eedeni keskuse hoonel
Eedeni kaubanduskeskus on Tartu parim ehitis 2018. aastal ümberehitatud äri- ja ühiskondlike hoonete  alagrupis.

Eedeni keskuse katust hakati ehitama 2018. aasta aprillis ja lõpetati sama aasta juunis. Katusele paigaldati ehitamise käigus kandeprofiiliplekk, soojustus ja bituumenrullmaterjalist kahekihiline katusekate.

Katuse kogupind oli 4330 ruutmeetrit.

Kogu juurdeehituse maksumus oli 16 miljonit eurot.

### Tartu Ülikooli IT keskus Delta katus

Evari ehitatud katus TÜ Delta hoonelEvari ehitatud katus Tartu Ülikooli Delta hoonel
Tartu Ülikooli Delta keskus on ainulaadne multidistsiplinaarne õppe-, teadus- ja innovatsioonikeskus Euroopas.

Õppe- ja teadushoone koondab endasse ülikooli infotehnoloogia, arvutiteaduse, arvutitehnika, robootika, majandusteaduse, ärinduse ning matemaatika ja statistika-alase õppe- ja teadustöö.

Delta hoone nurgakivi paigaldati augustis, aastal 2018 ja hoone valmis 2019. aasta detsembriks. Ehituse maksumus oli 28,4 miljonit eurot.

Delta hoone on nomineeritud mitmetele auhindadele, nagu näiteks 2020. aasta Tartu linna aasta tegu, 2020. aasta Sisearhitektide Liidu aastapreemia ja 2020. aasta Maastikuarhitektide Liidu aastapreemia.

Ehituse käigus tehti hüdroisolatsiooni- ja katusetöid. Katuse aluskonstruktsioonile keevitati bituumenrullmaterjalist aurutõke, katuse põhisoojustamiseks kasutati vahtpolüstürooli EPS 60 paksusega 280 mm, põhisoojustuse peale paigaldati klaasvillast OL-TOP50 (80kPa) plaadid, katusekatteks keevitati kahekihilisest bituumenrullmaterjalist hüdroisolatsioonikiht.

### Tartu Lõunakeskuse katus

Evari ehitatud katus LõunakeskuseleEvari ehitatud katus Lõunakeskusele
Lõunakeskus on Eesti suurim vabaajakeskus ja suurim kaubanduskeskus väljaspool pealinna. 

Uuenenud peahoone suurus on 72 000 ruutmeetrit ning koos kõrvalhoonetega 87 000 ruutmeetrit.

Lõunakeskus on ainuke kaubanduskeskus Eestis, kus on kaks supermarketit.

Keskuses asub hotell Sophia, Baltikumi suurim siseseikluspark, kaks liuvälja, GolfX stuudio, seksuaaltervise nõuandla, massažisalong ja palju muud.

Uuendatud keskusesse valmistas Navitrolla omanäolise seina- ja laemaalingu.

Lisaks Ahhaa 4D-elamuskinole asub keskuses Euroopa moodsaima sisseseadega 3500-ruutmeetrine Apollo Kino.

Viited
------

1. ↑  "Teaduskeskus AHHAA Tartus". Vaadatud 27. detsembril 2023.
2. ↑  "Ahhaa keskus Tartu parimate ehitiste seas". *www.ehitusuudised.ee*. 4. märts 2011. Vaadatud 11. jaanuaril 2024.
3. ↑  "Kaubanduskeskus Eeden Tartus". Vaadatud 12. jaanuaril 2024.
4. ↑  "2018". *www.tartu.ee*. 1. jaanuar 2024. Vaadatud 11. jaanuaril 2024.
5. ↑  "Tartu Ülikooli IT keskus Delta". Vaadatud 6. jaanuaril 2024.
6. ↑  "Tartu Lõunakeskus 10. ehitusetapp". Vaadatud 6. jaanuaril 2024.

Välislingid
-----------

* Evari Ehitus koduleht
* Evari Ehitus Youtube kanal
* Evari Ehitus Facebook
* Evari Ehitus X konto